આ સેવામાંથી થતી આવકના 90 ટકા રૂપિયા રિક્ષા ડ્રાઇવરને આપવામાં આવે છે, અને 10 ટકા રૂપિયા ‘ચલો જુગ્નુ સે’ કંપની દ્વારા લેવામાં આવે છે. આ સેવામાં જરૂરી નથી કે ડ્રાઇવર કંપનીની જ સવારી લે, પણ જો તેને રસ્તામાં બીજી કોઇ સવારી મળી જાય તો તે લઇ શકે તેવી પરવાનગી કંપની દ્વારા આપવામાં આવી છે. આ સાથે ગ્રાહકને એ ફાયદો થાય છે કે જ્યારે મોડી રાત્રે બહારગામથી શહેરમાં આવતો હોય તો તેને રિક્ષા શોધવાની જરૂર નથી પડતી માત્ર રજિસ્ટ્રેશન કરાવી પોતાના જરૂરિયાતના સમયે નક્કી કરેલા સ્થળે બોલાવી શકે છે.